260 
som forholdsvis ny Kolonier, udsendte af den sydlige Stamkoloni, 
hin Syd for, denne langt Nord for Ækvator i det Stille Ocean. 
Om den første Arts Udbredelse vides endnu kun yderst lidt; den 
sidste derimod har utvivlsomt taget fast Bo i den nordlige Del af 
Oceanet. — Rigtigheden af denne Betragtningsmaade forudsat, er 
herved givet endnu et Bevis for Artens Evne til at lempe sig 
efter ny Omgivelser og nyt Klima, endnu et Vidnesbyrd om, at 
det Omraade, hvor den finder tilstrækkelig Føde, maa have en 
meget vid Udstrækning og kun i ringe Grad være afhængigt af 
den geografiske Bredde. — 
Alle de tidligere gengivne Beretninger stemme overens i, at 
Myggenæs-Albatrossen trak bort med Sulerne om Efteraaret (i No¬ 
vember) og vendte tilbage med dem om Foraaret (i Februar). Fra 
andre Steder vides næsten intet om Albatrossernes Vandringer. 
Det er sikkert nok, at de efter endt Yngletid forlade Kolonierne, 
og at de Resten af Aaret flyve over Havet og sandsynligvis sove 
paa Havfladen (jvf. Hutton 16 )); deres Vandringer ere saa vidt¬ 
strakte, at de indenfor visse Breddegrader spænde over Jordkloden. 
Men om disse Vandringer have Karakteren af et regelmæssigt 
Træk eller blot ledes snart i én Retning, snart i en anden af en 
tilfældig forefunden Rigdom paa Føde, er endnu ikke ganske fast- 
slaaet. Dog siges det om Arterne i det nordlige Stille Hav, at 
de til visse Aarstider vise sig i Havet omkring Kamtschatka og 
og Ochotsk og efter nogle Ugers Forløb atter drage Syd paa; dette, 
i Forbindelse med Myggenæs-Albatrossens Adfærd, kunde maaske 
tyde paa, at Vandringerne ere mere end blot tilfældige. — 
En meget væsentlig Side af Fuglens Liv er endnu ikke belyst. 
Paa Spørgsmaalet om den har ynglet paa Myggenæsholm, svarer 
Hr. Bergh’s Hjemmelsmand afgjort nej, medens baade Hr. Joensen 
og Hr. Abrahamsen forsigtigvis sige, at „det kan ikke vides med 
Vished“. Det kan dog ikke nægtes, at det vilde være meget 
mærkeligt, om Fuglen frivillig i den lange Aarrække havde givet 
Afkald paa Yngledriften. Og hvad skulde vel Aar efter Aar have 
ført den tilbage til den selv samme 0, uden netop den Drift, der 
